
4. Diagnoses reptilium et batrachiorum novorum ab ill. Dr. Christ. Ruten- 
berg in insula Madagascar collectorum. 


Auctore Dr. O. Boettger. 


Pachydactylus dubius n. sp. 

Forma et statura medius inter P. Cepedianum var. madagascarien- 
sem Gray! et P. laticauda Boettg.!, sed aperturis nasalibus magis late- 
ralibus et squamis nasalibus minoribus, inter se separatis squamulis 
3 internasalibus in transversum positis. Pori femorales utrimque solum 
12—13. Rostrale postice truncatulum , media parte leviter incisum. 
Submentalia 8 perparva, magnitudine aequalia, squamulas sequentes 
gulares magnitudine vix superantia. Squamae dorso-laterales trunci 
pro genere magnae, rotundae, lentiformes, planulatae; squamae caudae 
latae, deplanatae, parum distincte verticilatae majores, verticillus 
singulus e seriebus squamarum 5—6 compositus. 

Supra sordide castaneus, antice flavescenti, postice caeruleo varie- 
gatus et maculatus, strigis lateralibus binis vicinis nigrescentibus, 
membris basique caudae caerulescentis eleganter obscure vermiculatis, 
gula parteque tota infera flavescente unicolore (spec. unic.). 

Long. total. 109; capitis 16, trunci 35, caudae 58 mm. 

Sicut sequentes species varietatesque novae ab ill. Dr. Hubert 
Ludwig, directore musei Bremensis, benigne communicatus. 


Hyperolius renifer n. sp. 

Lingua parva, parum lata, cylindrato-piriformis, postice leviter 
emarginata. 

Corpus fere subclavatum, in regione capitis latius, postice angu- 
statum. Caput breve, obtusatum, rostro non truncato, subaltum, fronte 
distinete longitudinaliter concavum, tympano occulto; clypeus gularis 
maris multo latior quam longior, reniformis, postice media parte emar- 
ginatus. Glandulae prope angulum oris distinctae, crebrae. Cutis 
dorsi laevis. Digiti manus !/;, pedis ?/, palmati. Tuberculus singulus 
parvus in metatarso. Articuli subdigitales perdistincti; caeterum plantae 
manus pedisque sicut venter parsque interna femorum glanduloso- 
granulatae. 

Supra obscure olivaceus, ab oculo usque ad lumbos taenia longi- 
tudinali singula laterali subdistineta albida ornatus. Circa anum albi- 
dus; infra totus fusculus. Humerus femurque supra colore carentes 


(spec. unic.). 


! Vide Carus' Zoolog. Anzeiger 1880. p. 2S0. 

Long. total. jf 21; membr. anter. 15, poster. 36 mm. Clypeu s 
gularis cj! 4 mm longus, 6!/ latus. 


Hyperolius Rutenbergi n. sp. 

Lingua mediocris, cordiformis, postice distincte emarginata. 

Corpus pro latitudine longum, subfusiforme. Caput breve, rostro 
acutiusculo, oculis eminentibus, tympano occulto; clypeus gularis 
maris latissimus, semicircularis, postice media parte non emarginatus. 
Glandulae prope angulum oris nullae, sed plica singula libera cutanea 
curvata ad latera menti a regione tympanali usque ad clypeum gularem 
decurrente. Cutis dorsi laevis, ventri glandoso-granulata; pars interna 
femorum fere laevis. Digiti manus fere !/,, pedis plus quam !/, palmati. 
Articuli subdigitales subdistincti ; disci scansorii minimi, articulati. 

Supra griseo-ater. strigis longitudinalibus 5 argenteis ornatus. 
scil. 1) striga mediana dorsali inter orbitas incipiente usque ad anum 
decurrente, 2) striga laterali a rostro incipiente super orbitam ad anum 
decurrente, 3) striga laterali a rostro incipiente, sub orbita labium su- 
perum cingente, usque ad lumbos decurrente. Mentum zona argentea 
A-formi et clypeo sordide argenteo, griseo indistincte maculato ornatum. 
Vesica clamatoria atra. Membra striga longitudinali argentea singula, 
in radio et in tibia binis eleganter lineata; femur supra colore carens et 
sicut venter pallide carneum (spec. unic.). 

Long. total. jf 25; membr. anter. 18, poster. 37 mm.  Clypeus 
gularis cj! fere 3 mm longus, 5t/⁄ latus. 


Polypedates dispar Boettg. var. leucopleura m. 

A typo? rostro subtruncato, tubis minus apertis, colore laetiore 
discrepans. O supra griseo-isabellina, punctulis nigris irregularibus hic 
illic sparsa, striga alba labium superum cingente strigisque binis albis 
in lateribus corporis, superiore perdistincta, latiore ornata (spec. unic.). 


Long. total. O 33; membr. anter. 19, poster. 52 mm. 


Hylambates microtympanum n. sp. 

Lingua magna, crassa, late cordiformis, postice bicornis; dentes 
palatales duos acervulos formantes fastigia postica choanarum distiucte 
superantes. Aperturae choanarum tubarumque aequa fere magnitudine. 

Corpus hylaeforme, rostro rotundato-subacuminato, maxilla infera 
antice distinete truncata, cantho rostrali parum acuto, aperturis nasa- 


2 Vide Jahresber. d. Senckenberg. naturf. Gesellsch. 1878/79. p. 86 et Boettger, 
Rept. u. Amph. von Madagascar, II. Nachtrag, p. 32. 

libus mediis inter rostrum et bulbos satis parvos modiceque eminentes 
sitis, regione frenali alta. Membrana tympani sub cute subocculta, 
minima, !/ bulbi vix superans. Plica cutanea supertympanalis angusta 
parumque distincta. Cutis dorsi laevissima, nitida; ventri, laterum, 
femorum densissime et valide glanduloso-granulata. Disci scansorii 
minimi, articulati. Digiti bini externi manus basi membrana conjunc- 
tiva distincta juncti, bini interni liberi, nec illis oppositi. Pedes ?/, 
palmati. Articuli subdigitales parum distincti; plantae omnes mem- 
branaque natatoria distincte glanduloso-granulatae. Digitus secundus 
manus primo longior; tertius omnium valde longissimus. "Tuberculus 
parum validus ad basin hallucis. 

Supra griseus, lacunis nigrescentibus anguste albolimbatis, hie 
illie confluentibus, vario modo eleganter variegatus, membris eodem 
modo transversim taeniatis. Latera corporis clunesque sordide albo- 
maculata punctataque. Infra totus fusculus (spec. unic.). 

Long. total. 27; membr. anter. 21, poster. 49 mm. 

Francofurtum ad Moenum, Idibus Decbr. 1880. 


III. Mittheilungen aus Instituten, Gesellschaften etc. 


1. Società Entomologica Italiana, Firenze. 


Adunanza del 26. Decbre. 1880. — Gribodo, Descrizioni di quattro 
nuove specie di Imenotteri raccolte in Calabria dal Segretario (Cavanna) Selandria 
Vollenhoveni, Pelissus Vollenhoveni, Proctotrupes meridionalis, Panurgus Ca- 
vannae). — C. Della Torre, Alcuni Esapodi viventi nella grotta di Oliero 
(Bassano). — Camerano, Mostruosità di una TripAaena fimbria L. e sulla Gra- 
cilia timida Ménét. in Piemonte. — Piolti, Chrysomela menthastri Suff. mo- 
struosa. — Failla Tedaldi, Rosalia alpina melanotica di Sicilia. — Fiori, 
Hippoboscitae di recente raccolte nel Modenese. — Cavanna e Gentil e, 
Grande quantità di Maeroscytus brunneus Fab. a Porto Maurizio il 4. Luglio 1880. 
— Stefanelli, Comunic. intorno a Libellulidi della Toscana. — Fanzago, 
Descrizione del Lithobius brachycephalus n. sp. raccolta dal Segr. Cavanna 
nele Marche. — Cavanna, Annunzio relativo ai Materiali raccolti in Ba- 
silicata (nuove specie di Aracnidi studiati da Simon eto. etc.) 


IV. Personal-Notizen. 


Indian Museum. Calcutta. 
Superintendent: John Anderson, M.D., F.R.S., F.L.S., F.Z.S. etc. 
Deputy Superintendent: James Wood- Mason, F.L.S., etc. 
First Assistant Superintendent: Geoffrey Nevill, F.L.S. etc. 
Second Assistant Superintendent: Oscar L. Fraser. 


Druck von Breitkopf und Hirte] in Leipzig. 


